
„Reich” -ul reucrainizării extremiste a ținuturilor noastre istorice... 
Data: 19 februarie 2024 


Steagul fals de sub steagurile false ale unor operaţiuni istorice speciale... Aici suntem, de fapt, acum... Dar ne facem că nu vedem... Sau 
poate că nici nu ne facem; vedem, dar nu ne pasă... Nu ne pasă că pământurile noastre istorice ne sunt furate iarăşi din drepturile 


memoriei istoriografice, dreptul de a nu uita, singurul lucru ce ne-a mai rămas de la înaintaşii noştri ca hrisov în timp a ceea ce am fost 


cândva în şi prin toate acele ţari-fiice răpite prin rapturi şi trădări... Şi care le sunt furate strămoşilor noştri... Nu 
nouă, că noi am renunţat de mult la ele... La sângele din pântecele ţarinilor, la oasele eroilor îngropaţi sub tălpile 
invadatorilor mutaţi, numiţi şi ajunşi de facto „stăpâni”... Şi nu o să ne mire (or, nici nu o să mai avem curajul a 
ne mira poate) când vom înţelege că această reucrainizare sub steag fals nu a fost doar pretext al derusificării, ci 
şi al deromânizării... Probabil, ar fi fost şi al demaghiarizării dacă Budapesta nu ar fi reacţionat cum noi nu am 


făcut-o... Şi poate că nici nu vom mai vorbi despre o derusificare a Ucrainei... Ci doar de deromânizare, şi nu 


numai una istoric-culturală, ci şi demografică... A prezentului... Şi nici nu trebuie să aşteptăm până atunci 
pentru a avea convingerea că am fost trataţi ca inamici... Ca duşmani şi invadatori... Avem dovezile de acum, iar Kievul nici măcar nu se 
sfieşte să ni le fluture la capătul lănciei de pe care a început să strângă steagurile false ale operaţiunilor speciale de început... Pentru că 
suntem puşi, nu între paranteze, nici între ghilimele, ci sub avertismentul gratiilor de curte marţială... Căci, oare cum altfel să interpretăm 
atitudinea autorităţilor din Odesa, nu doar de a nu aproba manifestarea dreptului la identitate a minorităţii noastre din Ucraina, prin 
afişarea simbolurilor istorice (ale istoriei, nu ale prezentului, pentru că nici nu am avea habar, dacă am avea nevoie de grabnica înturnare 
la dimensiunea de reprezentare identitară, de ar fi nevoie să ne unim pentru apărarea românismului, nu am ști, dară, sub ce simbol să o 


facem!), ci şi de a ne a avertiza de vecinătatea unor asemenea demersuri cu gratiile curții marţiale... 


Pentru că asta au primit ca răspuns reprezentanţii minorităţii româneşti din Ucraina când le-au cerut autorităţilor din Odesa să le 
respectul dreptul de a ridica busturi şi statui domnitorilor care au dat din măreţia lor măreție istorică meleagurilor-fiice: Ştefan cel Mare, 
Vasile Lupu şi Alexandru cel Bun... „Nu se aprobă”, mai ales „în contextul actual al legii marţiale din Ucraina”... Căci astfel de monumente 


riscă să devină „locuri de comemorare alimentând narațiuni de confruntare”... 


Acesta este efectul celor zece ani pe care i-am lăsat să treacă fără a fi întrebat Kievul de care ultranaționalişti români se temea 
administraţia regională a Odesei, în 2013, când a respins instalarea unui bust al domnitorului Ştefan cel Mare în satul Utkonosovka, în 
memoria bătăliei de la Catlabuga, din 16 noiembrie 1485... Atunci, se vehicula riscul de „a atrage pelerinaje ale ultranaţionaliştilor din 
România, adepţi ai refacerii României Mari”... Iar dacă am tăcut atunci, şi, mai ales, de atunci încoace, iată cum, un deceniu mai târziu, 
neimplicarea a devenit motiv de ameninţare, nici măcar voalată, cu beciurile legii marţiale ale unei Ucraine ce se vrea (!) în Uniunea 


Europeană... 


Or, la ce să ne aşteptăm peste alţi zece ani?!... La ce o să mai asistăm?... Sau ceea ce ne făceam a nu vedea va deveni în sine viziunea 
europeană asupra unor ţinuturi istorice ucrainizate prin extremismul acoperit de o UE deconspirată în interesele ei de a proteja, nu 


fluturarea bravă a steagurilor istorice ale naţiunilor, ci a colțurilor de rescriere a însăşi vremurilor... 


P.S.: Preşedinta Comisiei Europene, Ursula von der Leye, promite că, dacă mai primeşte un mandat în fruntea Europei, va asigura, pe 
lângă creşterea cheltuielilor pentru apărare, şi înființarea, în Ucraina, a unui „birou de inovare în domeniul apărării”... Or, nu acesta a 
fost unul dintre motivele acțiunii lui Putin: existența unor centre/laboratoare militare în Ucraina... Sau, acum, cărțile pot fi date pe 
faţă?! 

